b'\n_START_ARTICLE_\nPeter II av Courtenay\n_START_SECTION_\nBiografi\n_START_PARAGRAPH_\nPeter II var s\xc3\xb8nn av Peter I of Courtenay (d\xc3\xb8d 1183) og s\xc3\xb8nnes\xc3\xb8nn av kong Ludvig VI av Frankrike (Ludvig den tykke) og hans andre kone Ad\xc3\xa9laide de Maurienne. Hans mor var Elisabeth de Courtenay, datter av Renaud de Courtenay (d\xc3\xb8d 1194) og Hawise du Donjon._NEWLINE_Peter giftet seg f\xc3\xb8rst med Agnes I, grevinne av Nevers, og og ble dermed greve av Nevers. Han giftet seg p\xc3\xa5 nytt med Yolanda av Flandern, en s\xc3\xb8ster til keiserne Balduin I av Konstantinopel og Henrik av Flandern. De var begge grever av Flandern og keisere i Det latinske riket i Konstantinopel._NEWLINE_Peter deltok i Det tredje korstog i 1189-1192 sammen sin fetter, kong Filip II August av Frankrike, og deltok ogs\xc3\xa5 i Albigenserkorstoget i 1209 og 1211 sammen sin bror Robert. Han deltok ogs\xc3\xa5 i Slaget ved Bouvines i 1214._NEWLINE_Da hans svoger, keiser Henrik av Flandern, d\xc3\xb8de s\xc3\xb8nnel\xc3\xb8s i 1216 ble Peter utnevnt til hans etterf\xc3\xb8lger og han forlot sitt bosted i Frankrike med en liten styrke for \xc3\xa5 ta sitt nye rike i besittelse. Han ble kronet av pave Honorius III den 9. april 1216 og han l\xc3\xa5nte s\xc3\xa5 noen skip i Venezia mot \xc3\xa5 besette havnebyen D\xc3\xbcrres og overlate den til venetianerne. Her ble han imidlertid sl\xc3\xa5tt, og han valgte \xc3\xa5 fortsette reisen til Konstantinopel over land. P\xc3\xa5 denne reisen ble han arrestert og fengslet av keiser Teodoros Komnenos Dukas i Despotatet Epirus \xe2\x80\x93 et av de sm\xc3\xa5 keiserd\xc3\xb8mmene som ble opprettet etter at bysantinerne ble jaget ut av Konstantinopel. Etter to \xc3\xa5r i fengsel d\xc3\xb8de Peter II, og han kom derfor aldri til \xc3\xa5 styre sitt keiserd\xc3\xb8mme. Hans kone Yolanda hadde reist til Konstantinopel sj\xc3\xb8veien og hun regjerte som regent til hun d\xc3\xb8de i august 1219. To av parets s\xc3\xb8nner, Robert I av Courtenay og Balduin II av Courtenay ble senere keisere i Konstantinopel.'